2013.gada 12.martā Noteikumi Nr. 130

Rīgā (prot. Nr.14 7.§)

**Grozījumi Ministru kabineta 2002.gada 22.oktobra noteikumos Nr.478 "Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti"**

Izdoti saskaņā ar likuma

"Par interešu konflikta novēršanu

 valsts amatpersonu darbībā"

20.panta piekto daļu,

 24.panta 2.1 un trešo daļu

1. Izdarīt Ministru kabineta 2002.gada 22.oktobra noteikumos Nr.478 "Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti" (Latvijas Vēstnesis, 2002, 157.nr.; 2003, 105.nr.; 2006, 74., 163.nr.; 2010, 12., 97.nr.; 2012, 25.nr.) šādus grozījumus:

1.1. papildināt 3.2.apakšpunktu ar teikumu šādā redakcijā:

"Valsts ieņēmumu dienests elektroniskās deklarēšanas sistēmā nodrošina, ka ir pieejami Latvijas Republikas Uzņēmumu reģistra pārziņā esošās valsts informācijas sistēmas "Uzņēmumu reģistra informācijas sistēma" dati par Uzņēmumu reģistrā reģistrēto deklarācijas iesniedzēja statusu – valdes loceklis, padomes loceklis, prokūrists, persona, kura pilnvarota pārstāvēt juridisko personu darbībās, kas saistītas ar filiāli, dalībnieks, – un juridiskās personas identifikācijas dati;";

1.2. izteikt 3.3.apakšpunktu šādā redakcijā:

"3.3. norādot informāciju par tā īpašumā, valdījumā vai lietošanā esošajiem nekustamajiem īpašumiem (arī par īpašumiem, kurus tas nomā no citām perso­nām un kuri ir tā valdījumā sakarā ar nodibināto aizbildnību vai aizgādnību), sniedz ziņas par to veidiem un atrašanās vietu (valsts, pilsēta/apdzīvota vieta). Valsts ieņēmumu dienests elektroniskās deklarēšanas sistēmā nodrošina, ka ir pieejami Tieslietu ministrijas pārziņā esošās valsts informācijas sistēmas "Valsts vienotā datorizētā zemesgrāmata" dati par deklarācijas iesniedzēja īpašumā (kopīpašumā) un Valsts zemes dienesta pārziņā esošās valsts informācijas sistēmas "Nekustamā īpašuma valstskadastra informācijas sistēma" dati par deklarācijas iesniedzēja valdījumā esošajiem nekustamajiem īpašumiem (nekustamā īpašuma veids, atrašanās vieta (valsts, pilsēta/apdzīvota vieta), atzīme par to, vai nekustamais īpašums ir īpašumā, kopīpašumā, lietošanā vai valdījumā. Ja nekustamais īpašums ir kopīpašumā, Valsts ieņēmumu dienesta elektroniskās deklarēšanas sistēmā ir pieejami dati par līdzīpašnieku – juridiskās personas identifikācijas dati vai fiziskās personas vārds un uzvārds);";

1.3. papildināt 3.4.apakšpunktu ar teikumu šādā redakcijā:

"Valsts ieņēmumu dienests elektroniskās deklarēšanas sistēmā nodrošina, ka ir pieejami Latvijas Republikas Uzņēmumu reģistra pārziņā esošās valsts informācijas sistēmas "Uzņēmumu reģistra informācijas sistēma" dati par deklarācijas iesniedzējam piederošām kapitāldaļām − juridiskās personas identifikācijas dati, kapitāla daļu skaits, summa, valūta;";

1.4. papildināt 3.5.apakšpunktu ar teikumu šādā redakcijā:

"Valsts ieņēmumu dienests elektroniskās deklarēšanas sistēmā nodrošina, ka ir pieejami Ceļu satiksmes drošības direkcijas pārziņā esošās valsts informācijas sistēmas "Transportlīdzekļu un to vadītāju valsts reģistrs" dati par deklarācijas iesniedzēja īpašumā vai valdījumā reģistrētajiem transportlīdzekļiem – transportlīdzekļa veids, marka, izlaiduma (pirmās reģistrācijas) gads, reģistrācijas gads, atzīme par to, vai transportlīdzeklis ir īpašumā vai valdījumā;";

1.5. aizstāt 3.7.apakšpunktā vārdus "nodokļu informācijas sistēmā esošie dati" ar vārdiem "Valsts ieņēmumu dienesta pārziņā esošās valsts informācijas sistēmas "Nodokļu informācijas sistēma" dati";

1.6. izteikt 3.8.apakšpunktu šādā redakcijā:

"3.8. norādot informāciju par veiktajiem darījumiem, ja to summa pārsniedz 20 Ministru kabineta noteiktās minimālās mēnešalgas, sniedz ziņas par katra darījuma veidu un apmēru naudas izteiksmē attiecīgajā valūtā. Valsts ieņēmumu dienests elektroniskās deklarēšanas sistēmā nodrošina, ka ir pieejami Ceļu satiksmes drošības direkcijas pārziņā esošās valsts informācijas sistēmas "Transportlīdzekļu un to vadītāju valsts reģistrs" dati par deklarācijas iesniedzēja veiktajiem darījumiem ar transportlīdzekļiem (darījuma veids – iegūts vai atsavināts). Valsts amatpersonai Valsts ieņēmumu dienesta elektroniskās deklarēšanas sistēmā izdarot atzīmi tabulas "No Transportlīdzekļu un to vadītāju valsts reģistra informācijas sistēmas saņemtā informācija par darījumiem" ailē "Iekļaut deklarācijā", informācija par darījumu, kura summa pārsniedz 20 Ministru kabineta noteiktās minimālās mēnešalgas, tiek pārnesta uz deklarāciju. Ja, veicot darījumu, par transportlīdzekli ir gūts ienākums, valsts amatpersona Ceļu satiksmes drošības direkcijas pārziņā esošās valsts informācijas sistēmas "Transportlīdzekļu un to vadītāju valsts reģistrs" informāciju par darījuma pusi izmanto savas deklarācijas aizpildīšanai par gūtajiem ienākumiem;";

1.7. papildināt 3.12.apakšpunktu ar teikumu šādā redakcijā:

"Valsts ieņēmumu dienests elektroniskās deklarēšanas sistēmā nodrošina, ka ir pieejami Pilsonības un migrācijas lietu pārvaldes pārziņā esošās valsts informācijas sistēmas "Iedzīvotāju reģistrs" dati par deklarācijas iesniedzēja laulāto, vecākiem, brāļiem, māsām un bērniem (vārds, uzvārds un radniecība);";

1.8. izteikt 4.3.apakšpunktu šādā redakcijā:

"4.3. sniedz ziņas par tā īpašumā (kopīpašumā), valdījumā vai lietošanā esošajiem nekus­tamajiem īpašumiem (arī par īpašumiem, kurus tas nomā no citām personām un kuri ir tā valdījumā sakarā ar nodibināto aizbildnību vai aizgādnību), norādot īpašuma adresi. Valsts ieņēmumu dienests elektroniskās deklarēšanas sistēmā nodrošina, ka ir pieejami Tieslietu ministrijas pārziņā esošās valsts informācijas sistēmas "Valsts vienotā datorizētā zemesgrāmata" dati par deklarācijas iesniedzēja īpašumā (kopīpašumā) un Valsts zemes dienesta pārziņā esošās valsts informācijas sistēmas "Nekustamā īpašuma valsts kadastra informācijas sistēma" dati par deklarācijas iesniedzēja valdījumā esošajiem nekustamajiem īpašumiem un nekustamā īpašuma objektiem (nekustamā īpa­šu­ma veids, kadastra numurs, kadastra apzīmējums, nekustamā īpašuma nosau­kums (ja tāds ir), nekustamā īpašuma atrašanās vieta (pilsēta/pagasts/novads) un nekustamā īpašuma objekta adrese, atzīme par to, vai nekustamais īpašums ir īpašumā, kopīpašumā, lietošanā vai valdījumā. Ja nekustamais īpašums ir kop­īpa­šumā, Valsts ieņēmumu dienesta elektroniskās deklarēšanas sistēmā ir pie­eja­mi līdzīpašnieka – fiziskās personas vai juridiskās personas – identi­fi­kā­cijas dati);";

1.9. papildināt 4.4.apakšpunktu ar teikumu šādā redakcijā:

"Valsts ieņēmumu dienests elektroniskās deklarēšanas sistēmā nodrošina, ka ir pieejami Ceļu satiksmes drošības direkcijas pārziņā esošās valsts informācijas sistēmas "Transportlīdzekļu un to vadītāju valsts reģistrs" dati par deklarācijas iesniedzēja īpašumā vai valdījumā reģistrētajiem transport­līdzekļiem – transportlīdzekļa veids, marka un reģistrācijas numurs;";

1.10.  izteikt 4.5.apakšpunktu šādā redakcijā:

"4.5. norādot informāciju par veiktajiem darījumiem, ja to summa pār­sniedz 20 Ministru kabineta noteiktās minimālās mēnešalgas, sniedz ziņas par katra darījuma apmēru attiecīgajā valūtā un darījumu pušu identifikācijas datiem. Valsts ieņēmumu dienests elektroniskās deklarēšanas sistēmā nodrošina, ka ir pieejami Ceļu satiksmes drošības direkcijas pārziņā esošās valsts informācijas sistēmas "Transportlīdzekļu un to vadītāju valsts reģistrs" dati par deklarācijas iesniedzēja veiktajiem darījumiem ar transportlīdzekļiem (darījuma puses – juridiskās personas vai fiziskās personas – identifikācijas dati). Informācija par veiktajiem darījumiem ar transportlīdzekļiem un darījuma pušu identifikācijas dati aizpildās automātiski, ja deklarācijas iesniedzējs Valsts ieņēmumu dienesta elektroniskās deklarēšanas sistēmā tabulas "No Transportlīdzekļu un to vadītāju valsts reģistra informācijas sistēmas saņemtā informācija par darījumiem" ailē "Iekļaut deklarācijā" būs izdarījis atzīmi;";

1.11. papildināt noteikumus ar 4.8.apakšpunktu šādā redakcijā:

"4.8. norādot deklarācijas iesniedzēja laulātā, vecāku, brāļu, māsu un bērnu identifikācijas datus, Valsts ieņēmumu dienests elektroniskās deklarēšanas sistēmā nodrošina, ka ir pieejami Pilsonības un migrācijas lietu pārvaldes pārziņā esošās valsts informācijas sistēmas "Iedzīvotāju reģistrs" dati par deklarācijas iesniedzēja laulāto, vecākiem, brāļiem, māsām un bērniem (identifikācijas dati, radniecība un deklarētās dzīvesvietas adrese)."

2. Noteikumi stājas spēkā 2014.gada 1.janvārī.

Ministru prezidents V.Dombrovskis

Finanšu ministrs A.Vilks